રાજકોટ શહેર પોલીસ માટે ફંડ એકત્ર કરવા નેહા કક્કર મ્યુઝિકલ નાઇટનું આયોજન કરવામાં આવ્યું હતું જેમાં મોટી સંખ્યામાં સંગીત રસિયાઓ ઉમટી પડ્યા હતા અને સંગીતનો જલસો માણ્યો હતો પરંતુ આ આયોજન પહેલેથી જ વિવાદમાં સપડાયું હોય છેલ્લે સુધી વિવાદ વંટોળ થમ્યો ન હતો નેહાના આગમન પૂર્વે તેની ટિમ જે આવી હતી તે ટીમની એક લેડી ડાન્સરે મંત્રી, ધારાસભ્ય, મેયર સહિતના નેતાઓ તથા અધિકારીઓ સામે અશ્લીલ ડાન્સ રજૂ કરતા સૌ કોઈ આશ્ચર્યચકીત થઇ ઉઠ્યા હતા અશ્લીલ ઠુમકા જોતા સૌ કોઈ મુંબઈના ડાન્સબારમાં બેઠા હોય તેવી પ્રતીતિ થઇ હતી તેમજ વીઆઈપી માટે બેઠક વ્યવસ્થા ખૂટી પડતા અવ્યવસ્થા પણ સર્જાઈ હતી અંતમાં નેહા કક્કર હોટલે જવા રવાના થઇ ત્યારે પણ ધક્કામુક્કી થતા પોલીસને બળપ્રયોગ કરવાની જરૂર પડી હતી અંધાધૂંધી વચ્ચે અંતે પોલીસની આબરૂનું ધોવાણ થતું નજરે પડ્યું હતું.